2020. gada 7. janvārī Noteikumi Nr. 15

Rīgā (prot. Nr. 1 34. §)

**Grozījumi Ministru kabineta 2008. gada 13. maija noteikumos Nr. 328 "Noteikumi par poliomielīta pretepidēmijas pasākumiem"**

Izdoti saskaņā ar

Epidemioloģiskās drošības likuma

14. panta pirmās daļas 5. punktu

Izdarīt Ministru kabineta 2008. gada 13. maija noteikumos Nr. 328 "Noteikumi par poliomielīta pretepidēmijas pasākumiem" (Latvijas Vēstnesis, 2008, 76. nr.; 2009, 145. nr.; 2011, 205. nr.; 2012, 57. nr.) šādus grozījumus:

1. Papildināt 2.3. apakšpunktu aiz vārdiem un skaitļa "līdz 15 gadu vecumam" ar vārdu "(neieskaitot)".

2. Izteikt 3. punktu šādā redakcijā:

"3. Ārstniecības persona organizē izmeklējamā materiāla ņemšanu enterovīrusu klātbūtnes noteikšanai un identifikācijai, kā arī nosūta materiālu nacionālajai references laboratorijai epidemioloģiskās drošības jomā, ievērojot šādu kārtību:

3.1. divus fekāliju paraugus ar – 24–48 stundu intervālu, ja akūtās šļauganās paralīzes sindroms konstatēts bērnam līdz 15 gadu vecumam (neieskaitot) vai ja ir profesionāli pamatotas aizdomas par poliomielītu jebkura vecuma pacientam (arī ja akūtās šļauganās paralīzes sindroms konstatēts personai, kura bijusi kontaktā ar poliomielīta slimnieku vai 35 dienu laikā pirms saslimšanas apmeklējusi poliomielīta skarto teritoriju, kurā saskaņā ar Pasaules Veselības organizācijas datiem konstatēti poliomielīta saslimšanas gadījumi);

3.2. vienu fekāliju paraugu un cerebrospinālā šķidruma paraugu, ja iespējams un ja pastāv profesionāli pamatotas aizdomas par saslimšanu ar serozo meningītu, encefalītu, mielītu vai meningoencefalītu neatkarīgi no pacienta vecuma, nozīmējot enterovīrusu ribonukleīnskābes (RNS) klātbūtnes noteikšanu un vīrusu izolēšanu un tipēšanu audu kultūrā."

3. Papildināt 5. punkta ievaddaļu aiz vārdiem "savvaļas poliomielīta vīruss" ar vārdiem "vai vakcīnas vīrusa derivāts".

4. Izteikt 6.1 punktu šādā redakcijā:

"6.1 Nacionālā references laboratorija epidemioloģiskās drošības jomā:

6.11. virusoloģiski izmeklē klīniskos un vides paraugus enterovīrusu ribonukleīnskābes (RNS) klātbūtnes noteikšanai, enterovīrusu izolēšanai un tipēšanai audu kultūrā;

6.12.  24 stundu laikā nosūta visus poliovīrusu izolātus detalizētai tipēšanai Pasaules Veselības organizācijas reģionālajam references centram;

6.13. sniedz Slimību profilakses un kontroles centram datus par konstatētajiem poliovīrusiem un citiem enterovīrusiem."

5. Izteikt 8. punkta otro teikumu šādā redakcijā:

"Komisijas sastāvā iekļauj ārstniecības personu profesionālo organizāciju pārstāvjus."

Ministru prezidents A. K. Kariņš

Veselības ministre I. Viņķele